《赠识庸师》
明代·释今回

远公栖隐杜柴扃，云木森森背古城。居士少过谁结社，祖庭长住独持经。

磬声断续月光上，木榻幽深佛火明。客邸逢君知旧识，一闻高论便心倾。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。